Vamos a matar compañeros
Vamos a matar compañeros (), poznatiji pod skraćenim naslovom Compañeros () je italijansko-špansko-zapadnonjemački vestern film snimljen u režiji Sergija Corbuccija, koji se smatra jednim od najpoznatijih ostvarenja špageti vesterna, ali i njegovog politički intoniranog podžanra poznatog kao zapata western.

Naslovni protagonisti, koje tumače Franco Nero i Tomas Milian, su švedski trgovac oružjem i siromašni meksički seljak koji se u kaosu Meksičke revolucije udružili kako bi pomogli idealističkom profesoru (čiji lik tumači Fernando Rey) koji vodi vlastiti revolucionarni pokret. Radnja prikazuje kako se pri tome suprotstavljaju kako korumpiranom pobunjeničkom vođi (koga tumači José Bódalo), tako i američkoj vladi i najamniku (koga tumači Jack Palance).

Zbog sličnosti teme i likova, ali i glumačke postave, Vamos a matar compañeros se često uspoređivao sa Il mercenario, ranijim Corbuccijev zapata wsternom. Kritičari su, međutim, u scenariju pronašli daleko veći uticaj Leoneovog znamenitog filma Dobar, loš, zao, odnosno prikaz nekoliko različitih likova koje kompleksan zaplet spaja u kaosu građanskog rata. Iako je Corbucci, kao i u mnogim sličnim ostvarenjima, nastojao izraziti svoj radikalno lijevi stav i kroz historijske alegorije kritizirati američku politiku prema Trećem svijetu, publici je daleko više imponirala kombinacija akcije i humora, odnosno kvalitetno sparivanje Franca Nera i Tomasa Miliana. Nero, međutim, nije bio zadovoljan sa Corbuccijevom režijom te je ubuduće nastojao izbjegavati angažman u njegovim filmovima.

Uloge
Franco Nero ... Yodlaf "Penguin" Peterson
Tomas Milian ... El Vasco ("Bask")
Jack Palance ... John
Fernando Rey ... Prof. Xantos
Iris Berben ... Lola
José Bódalo (kao Francisco Bodalo) ... Gen. Mongo
Eduardo Fajardo (kao Edoardo Fajardo) ... Pukovnik
Karin Schubert ... Zaira
Gino Pernice (kao Luigi Pernice) ... Tourneur
Gerard Tichy ... Poručnik
Álvaro de Luna ... Johnov suučesnik
Tito García ... Pepito Tigrero
Lorenzo Robledo ... Kapetan Jim

Izvori

Vanjske veze

Italijanski filmovi
Španski filmovi
Zapadnonjemački filmovi
Vestern-filmovi
Ratni filmovi
Pustolovni filmovi
Filmske komedije
Authority control 2